En os primers anyos d'o sieglo XX, mientres a Restauración, bi habió atros intentos de celebración en Villalar. Entre ells a iniciativa de José María Zorita Díez, deputato liberal por Valladolit, que realizó una petición d'un credito extraordinario ta remerar a batalla de Villalar. En 1920 o Concello de Santander proposó que as corporacions castellanas celebrasen o IV Centenario d'os Comuners de Castiella. Asinas mesmo, a Casa de Palencia alcordó en 1923: "que o 23 d'abril proximo vaigan totas as representacions de Castiella a los campos de Villalar, a churar o Santo Gredal castellán, debant d'o scenario d'a batalla de Villalar (...). Que o mesmo día e a la mesma ora s'adedique en totas as ciudatz castellanas un menuto de silencio a los heroes de Villalar".